stanford-oval/wikipedia huggingface dataset:
מפרץ גרייפסוואלד

| --- | --- |

 מידע כללי
 סוג:  מפרץ 
 מידע נוסף
 נהר מזין:  Ryck 
 מדינות באגן הניקוז:  גרמניה 
 קואורדינטות:  54°13′22″N 13°32′48″E﻿ / ﻿54.222777777778°N 13.546666666667°E﻿ / 54.222777777778; 13.546666666667
  (למפת הים הבלטי מוגדלת) נורווגיה שוודיה פינלנד רוסיה אסטוניה לטביה ליטא בלארוס רוסיה פולין גרמניה דנמרק המפרץ הפיני המפרץ הבוטני  האוקיינוס האטלנטי מפרץ גרייפסוואלד(למפת הים הבלטי רגילה) נורווגיה שוודיה פינלנד רוסיה אסטוניה לטביה ליטא בלארוס רוסיה פולין גרמניה דנמרק המפרץ הפיני המפרץ הבוטני  האוקיינוס האטלנטי מפרץ גרייפסוואלד
 
מפרץ גרייפסוואלד או מפרץ גרייפסוולד  (בגרמנית: Greifswalder Bodden) הוא מפרץ בדרום מערב הים הבלטי, מול חופי גרמניה במדינת מקלנבורג-מערב פומרן. שטחו הוא 514 קמ"ר.
ממערב נמצא האי רוגן, מדרום-מזרח האי אוזדום, ממזרח מפרץ פומרניה, ומדרום גרמניה.
מפרץ גרייפסוואלד הוא רדוד למדי, עם עומק ממוצע של 5.6 מטר, ועומק מקסימלי של 13.5 מטר. מימיו מליחים בגלל זרימתם מהנהרות, וההידרוגרפיה המורכבת של הים הבלטי (מים מלוחים נמצאים בדרך כלל רק בעומקים גדולים יותר שם).
לפני הקמת האיחוד הגרמני בשנת 1990, המפרץ היה מקום ספורט מים ציבורי, בניגוד לרוב חופי הים הבלטי של מזרח גרמניה. הגאוגרפיה המקומית הקלה על השמירה על המפרץ ובכך סיכלה את אלה שחשבו להשתמש בו כדי לברוח מהמדינה.
הערות שוליים

↑  Annotated Bibliography of Quaternary Shorelines: Second Supplement, 1970-1973 by Horace Gardiner Richards. Retrieved 11 Apr 2014.
↑  Utrata Fachwörterbuch: Geographie - Englisch-Deutsch/Deutsch-Englisch by Jürgen Utrata (2014). Retrieved 10 Apr 2014.
↑  Lampe, R. (1990). Symposium in Greifswald: The Bodden Waters of the GDR - Natural Conditions and Problems of their Usage, GeoJournal 20.4, p. 428 ff.
1 2  Ulrich Schiewer, Ecology of Baltic coastal waters, Springer, 2008, p.87, ISBN 3-540-73523-2
↑  Reinhard Lampe in Hans Heinrich Blotevogel, Jürgen Ossenbrügge, Deutsche Gesellschaft für Geographie, "lokal verankert, weltweit vernetzt": [52. Deutscher Geographentag, Hamburg, 2.-9. Oktober 1999]: Tagungsbericht und wissenschaftliche Abhandlungen, Franz Steiner Verlag, 2000, p.123, ISBN 3-515-07631-X
| --- | --- |
בקרת זהויות :  GND: 4313660-6  VIAF: 246240904   WorldCat (עם VIAF): 246240904 
ערך זה הוא קצרמרבנושא גאוגרפיה של גרמניה ובנושא מפרצים. אתם מוזמנים לתרום לוויקיפדיה ו.
מריה פדצקה

| --- | --- |

 לידה:  1894 מוסקבה, האימפריה הרוסית 
 פטירה:  21 בדצמבר 1977 (בגיל 83 בערך) ורשה, רפובליקת פולין 
 מדינה:  פולין 
 מקצוע:  עובדת סוציאלית 
 מידע חסידת אומות העולם
 פרסים והוקרה:  חסידת אומות העולם (4 בינואר 1987) 
 קישורים חיצוניים
 יד ושם:  מריה פדצקה
 
מריה פדצקה (בפולנית: Maria Aniela Fedecka, ‏1904, מוסקבה – 1977, ורשה) הייתה עובדת סוציאלית וחסידת אומות העולם מפולין.
ביוגרפיה

לפני מלחמת העולם השנייה התגוררה פדצקה בגרודנו ולמדה סיעוד.
במהלך מלחמת העולם השנייה הייתה פדצקה פעילת המחתרת הפולנית וההתנגדות הפולנית בעיר וילנה (שלפני המלחמה הייתה בשטח פולין), וחברת תנועת ההתנגדות הפולנית. במהלך הכיבוש הגרמני של פולין, ובכלל זה של וילנה, עזרה פדצקה להסתיר ולהציל ילדים יהודים רבים באזור וילנה וכן באזור לידא שם נולד בעלה (כיום באזור בלארוס). כמו כן סייעה פדצקה להציל צעירים יהודיים שמאוחר יותר הצטרפו לשורות הפרטיזנים באזור יערות וילנה. לאחר המלחמה כתב עליה אברהם סוצקבר שיר המהלל אותה ואת פועלה למען היהודים בתקופת המלחמה.
לאחר המלחמה סייעה פדצקה לפליטים פולנים שנמלטו משטחי מזרח פולין שסופחו לאחר המלחמה לברית המועצות. כמו כן סייעה לפולנים שהסובייטים איימו עליהם בגירוש לגולגים בתוככי ברית המועצות. היא התגוררה ליד גדנסק. בשנת 1947 הקימה עם שותפיה את הליגה לפעולה אנטי גזענית בפולין, אך זו פורקה במהירות על ידי השלטונות. בליגה היו חברים מספר אינטלקטואלים פולנים שהזדעזעו מפוגרום קיילצה ומאירועים אנטישמיים אחרים בפולין שלאחר מלחמת העולם השנייה. בשנות ה-70 הייתה פדצקה פעילה בתנועה אנטי קומוניסטית.
בשנת 1987 הוכרה פדצקה כחסידת אומות העולם על ידי יד ושם.
מפרץ גינאה

| --- | --- |

 מידע כללי
 מיקום:  צפון האוקיינוס האטלנטי 
 סוג:  מפרץ 
 מידע נוסף
 נהר מזין:  נהר קרוס, נהר אוגוי, Bia River, Densu River, נהר בנדמה, Lobé Falls, Sassandra River, Bonny River, Anum River, קוואלי, נהר אומה, וולטה, Pra River, Komoé River, Tano River, Ankobra River, Forcados River, ניז'ר 
 מדינות באגן הניקוז:  ליבריה, ניגריה, קמרון, גינאה המשוונית, גבון, בנין, גאנה, טוגו, חוף השנהב, סאו טומה ופרינסיפה 
 קואורדינטות:  1°N 4°E﻿ / ﻿1°N 4°E﻿ / 1; 4
  (למפת אפריקה מוגדלת) מפרץ גינאה(למפת אפריקה רגילה) מפרץ גינאה
 
מפרץ גינאה.
מפרץ גינאה הוא חלק מהאוקיינוס האטלנטי, הנמצא דרומית מערבית לאפריקה.
המפרץ נחשב למרכז הגאוגרפי של פני כדור הארץ, מאחר שבו נפגשים קו הרוחב 0 (קו המשווה) וקו האורך 0 (קו גריניץ') בנקודה המכונה נאל איילנד.
מקור שמו של המפרץ הוא בשם הקולוניאלי של חופי אפריקה באזור זה – שנקרא בעבר "גינאה העליונה". שם זה עדיין מופיע בשמות שלוש מדינות באפריקה: גינאה, גינאה ביסאו וגינאה המשוונית. האחרונה שבהן היא היחידה ששוכנת לחופי המפרץ.
בין הנהרות הנשפכים למפרץ זה נמצאים נהר ניז'ר, נהר הוולטה ונהר הקונגו.
גאוגרפיה

פרק זה לוקה בחסר. אנא תרמו לוויקיפדיה ו.  יש להתייחס לגבולות השונים של המפרץ ולאיים שבמפרץ. ראו ערך מקביל בוויקי באנגלית.
מלך עכברוש

ערך זה עוסק בספר מאת ג'יימס קלאוול. אם התכוונתם למשמעות אחרת, ראו .
| --- | --- |

עטיפת המהדורה העברית של הספר
 מידע כללי
 מאת:  ג'יימס קלאוול
 שפת המקור:  אנגלית
 סוגה:  רומן היסטורי
 נושא:  מלחמת העולם השנייה 
 הוצאה
 הוצאה:  Little, Brown and Company, Martyn Joseph 
 תאריך הוצאה:  1962
 מספר עמודים:  385
 הוצאה בעברית
 הוצאה:  תשמ"ב 1982
 תרגום:  עמשי לוין
 סדרה
 ספר קודם:  Gai-Jin
 הספר הבא:  בית האצילים
 קישורים חיצוניים
 הספרייה הלאומית:  002069714
 
מלך עכברוש (באנגלית: King Rat) הוא רומן היסטורי של הסופר האמריקאי ג'יימס קלאוול, יצא לאור ב-1962 ועוסק במחנה שבויים יפני במלחמת העולם השנייה. עלילת הספר והדמויות בדיוניים, אך מבוססים על חוויותיו האמתיות של קלאוול, שהיה כלוא במחנה השבויים צ'אנגי, בו מתרחשת העלילה.
עלילה

עלילת הסיפור מתרחשת בשנת 1945. במחנה השבויים צ'אנגי, הנמצא בעומק שטח הכיבוש היפני. עשרות אלפי השבויים האנגלים, האוסטרלים והאמריקאים הגרים שם סובלים ממחלות, רעב וחום נורא. אחד השבויים, רב-טוראי אמריקאי, מצליח, בעזרת תושייתו, עורמתו וכישוריו לצבור רכוש ומעמד המאפשרים לו חיים נוחים במחנה ושליטה ברבים מהשבויים והשובים.
בעוד רוב רובם של שבויי המחנה שונאים את "המלך" ויראים ממנו, ידידו היחיד הוא אריסטוקרט אנגלי, לוטננט פיטר מארלו, מחיל האוויר המלכותי. מארלו סבור שבתנאי מחסור ומצוקה לא תיתכן הבחנה חותכת בין טוב לרע, בין צדק לעוול. דמות מרכזית נוספת היא לוטננט גריי, מפקד המשטרה הצבאית של צ'אנגי, הסבור כי המוסר הוא עניין חסר-פשרות. גריי מתאמץ להרוס את "המלך" ואת פיטר מארלו.
עלילה > החיים במחנה השבויים

"מלך עכברוש" מתאר את שגרת היום הנוראה של השבויים במחנה. הוא מתאר את סבלם של השבויים ממחלות, מרעב ומחום, כמו גם את מחשבותיהם, שנודדות אל החיים אותם חיו לפני המלחמה: בית, אוכל, אישה, ילדים וחיי מין. הספר מתאר מקרים קשים שהולידו חיי השבי: כך, למשל, אחד השבויים מעל במאגר המזון המשותף ולקח לעצמו יותר ממה שהיה רשאי, וכעונש נידון על ידי השבויים האחרים למוות בטביעה בבור השופכין. מוזכר שבוי שהעניק שירותי מין לשבויים אחרים בתמורה לאוכל. כמו כן, מתואר סכסוך בין שני שבויים, בעקבות כך שכלבו של השבוי האחד טרף את תרנגולותיו של השבוי האחר. "בית הדין" המאולתר של השבויים גזר מוות על הכלב, ומתואר בכיו של השבוי, כשכלבו האהוב נלקח ממנו בכוח. ברקע כל המקרים הקשים האלה מרחף המוות היומיומי של שבויים שונים המהווה חלק משגרת היום של השבויים.
הספר מתאר כיצד השבויים מתחננים למזון ותרופות מהשובים היפנים אטומי הלב וכיצד הם מבצעים עסקאות בסתר עם השומרים הקוריאנים, שנתונים אמנם בעצמם תחת כיבוש ובמעמד נחות יחסית לכובש היפני, אם כי מצבם טוב לאין-שיעור משל השבויים. ברקע מתארגנת במחנה מחתרת שמצליחה להרכיב מקלט רדיו שבעזרתו עוקבים השבויים אחר התפתחות המלחמה, פשע שדינו מוות. למרות הכול, חלק מהשבויים מצליחים להעסיק את עצמם ואף לבדר את עצמם באמצעות עכברושים שהם מגדלים בסתר, ומתכוונים בבוא היום לשחוט אותם ולמכור אותם למאכל לשבויים-קצינים ובכך לשים אותם ללעג.
עלילה > המלך

כנגד כל אלה, בולט "המלך", שנראה בריא ושבע, ואף מצליח לצבור כוח פוליטי בין השבויים. מטבע הדברים, השבויים שונאים את המלך ומפקפקים ביושרו ובטוהר מידותיו, שכן זה לא הגיוני לחיות בצ'אנגי ולהיות במצב כל-כך טוב. יחד עם זה הם מצייתים לו, כיוון שהמלך מתגמל את נאמניו באוכל משובח שמקורו אינו ברור.
עלילה > סיום הספר

בסוף העלילה מגיעים כוחות בעלות הברית, משחררים את השבויים ומתחילה העברתם של השבויים לארצותיהם. או אז נוכח ה"מלך" כי הוא שב באופן מיידי למעמדו הקודם כחייל פשוט וזוטר, ולמעשה מצוי בתחתית השרשרת המעמדית בצבא. תוך יומיים כל המחנה העצום ננטש ולא נותרת בו נפש חיה- מלבד העכברושים. הפסקה האחרונה בספר מתארת כיצד עכברוש אחד, חזק מכולם, מצליח להשתחרר מהכלוב ולהשתלט על העכברושים האחרים - אנלוגיה ל"מלך". הספר למעשה מדבר על הישרדות בתנאים קשים, ועל כך, שגם בתנאים הקשים ביותר תמיד יש אדם אחד חזק שמצליח לשרוד ואף להרוויח מהמצב הקשה.
עיבודים

ב-1965 הופק הסרט מלך עכברוש בכיכובו של ג'ורג' סיגל, המבוסס על ספר זה.
תרגום עברי

ג'יימס קלאוול, מלך עכברוש; מאנגלית: עמשי לוין, תל אביב: משרד הביטחון – ההוצאה לאור; זמורה, ביתן (אדם בקו האש: סדרת ספרות מופת מלחמתית), תשמ"ב 1982.
מירקו פטרוביץ'-נייגוש

מירקו פטרוביץ'-נייגוש (בסרבית: Мирко Петровић;‏ 19 באוגוסט 1820 - 1 באוגוסט 1867), היה מפקד צבאי מונטנגרי, דיפלומט ומשורר, מבית פטרוביץ'-נייגוש. הוא קיבל את התואר veliki vojvoda (הדוכס הגדול) של גראהובו, ולכן הוא ידוע גם בשם הדוכס מירקו. הוא היה אביו של ניקולה הראשון, מלך מונטנגרו.
ביוגרפיה

מירקו נולד ב-19 באוגוסט 1820 בנייגושי, והיה בנם של סטאנקו פטרוביץ'-נייגוש וכרסטניה ורביצה. הוא היה האח הבכור של דנילו הראשון, נסיך מונטנגרו, ואחיינו של פטר השני פטרוביץ'-נייגוש. הוא התפרסם בשל ניצחונו בקרב גראהובאץ' ב-1 במאי 1858, שבו הוביל את צבא מונטנגרו נגד האימפריה העות'מאנית. בשנת 1862, לאחר אמנת סקוטארי, הוא גורש משום שנלחם נגד העות'מאנים. בשנת 1860 מת אחיו דנילו הראשון, ובנו ניקולה, נסיך מונטנגרו עלה לשלטון במקומו, וב-1 באוגוסט 1867 מת מירקו בעיר הבירה צטיניה.
קורפוס האפי שלו Junački spomenik (הזיכרון ההרואי), שפורסם בעיר הבירה של מונטנגרו, צטיניה ב-1864, מאדיר את מונטנגרו ואת המונטנגרים, ואומר הניצחונות הגדולים ברחבי האימפריה העות'מאנית.
משפחתו

ב-7 בנובמבר 1840 התחתן מירקו עם אנסטסיה מרטינוביץ', בתם של דראגו מרטינוביץ' וסטאנה מרטינוביץ', ממנה נולדו להם שלושה ילדים:
ניקולה הראשון, מלך מונטנגרו (1841–1921), התחתן עם מילנה ווקוטיץ'.
הנסיכה אנסטסיה (מתה ב-1879), התחתנה עם סאווה פלמנק.
הנסיכה מריה, התחתנה עם קפטן י. גופצ'ביץ'.
הערות שוליים

↑  Marinko Paunović (1998). Srbi: biografije znamenitih : A-Š. Emka. p. 195.
| --- | --- |
בקרת זהויות :  GND: 1089297483  ISNI: 0000 0003 8584 2647  LCCN: n85099400  VIAF: 244625015   WorldCat (עם VIAF): 244625015
מלך פרק

| --- | --- |

פרופ' מלך פרק
 לידה:  20 במרץ 1908 יז' אדר התרס"ח קובנה (כיום ליטא)
 פטירה:  13 יוני 1999 (בגיל 91) כ"ט בסיוון תשנ"ט רחובות ישראל
 לאום:  יהודי
 תאריך עלייה:  1936
 מקום קבורה:  רחובות
 לימודי רפואה:  אוניברסיטת וינה אוסטריה  אוניברסיטת ברן שווייץ
 תואר:  רופא וטרינר - בהצטיינות
 תפקידים:  אסיסטנט של פרופסור במחלקה לבקטריולוגיה ופתולוגיה וטרינרית רופא וטרינרי במושבות: פרדס חנה, זיכרון יעקוב, בנימינה, גבעת עדה וקיבוץ גן שמואל מנהל המעבדה לחקר מחלות העופות באוניברסיטה העברית בירושלים מורה בבית הספר החקלאי מקוה ישראל מנהל המחלקה להגיינה של בעלי חיים ומדע העופות בפקולטה לחקלאות ברחובות
 פרסים והוקרה:  הדליק משואה בטקס יום העצמאות 2002
 בת זוג:  שושנה לבית גבריאלוב. לאחר מותה נישא בשנית לטניה
 צאצאים:  צפרירה, עתליה-חנה, דניאל
 מספר צאצאים:  3
מלך (אלימלך) פרק (באנגלית: Melech Perek [גם Perk]‏; 20 במרץ 1908 – כ"ט בסיוון תשנ"ט, 13 ביוני 1999) היה וטרינר, מדען ומייסד המחלקה להיגיינה של בעלי-חיים ומדע העופות בפקולטה לחקלאות ברחובות. חניך הגימנסיה הריאלית ופעיל ב"שומר הצעיר". למד רפואה וטרינרית באוסטריה ובשווייץ. עלה לארץ ישראל ב-1936. הקים דורות של דוקטורים ופרופסורים.
משפחתו

בשנת 1938 נישא לשושנה לבית גבריאלוב, ולזוג נולדו שלושה ילדים: צפרירה (צפי), עתליה-חנה (תלי) ודניאל. לאחר מותה של שושנה ב-1978 נישא בשנית לטוניה.
אחיינו פרופ' קלמן פרק היה ניצול שואה, וטרינר ורופא. שימש כמנהל המחלקה לאנטומיה ופיזיולוגיה של בעלי החיים בפקולטה לחקלאות ברחובות ועמד בראש בית הספר לרפואה וטרינרית ע"ש קורט שאותו ייסד (לאחר מכן כיהן כמנהל כבוד של בית הספר). בזכות פעילותו נמנה בשנת 2002 בין מדליקי המשואות בטקס יום העצמאות הממלכתי.
פרסומיו (נבחרים)

"The Adrenal Ascorbic Acid Content of Molting Hens and the Effect of ACTH on the Adrenal Ascorbic Acid Content of Laying Hens", Poultry Science, Vol. 38, No. 5 (September 1959), pp. 996-999, together with B. Eckstein;
"Ascorbic acid as a dietary supplement for white leghorn hens under conditions of climatic stress", British Poultry Science, Vol. 4, Iss. 2 (1963), pp. 191-200, together with J. Kendler;
"The Effect of Intrahypothalamic Administration of Sodium Pentobarbital on Eating Behaviour and Feed Intake in Chickens", Physiology & Behavior, Vol. 10, Iss. 1 (January 1973), pp. 97–100, together with N. Snapir, B. Robinzon, M. Godschalk and E.D. Heller;
"Effect of Electrolytic Lesions in Various Regions of the Basal Hypothalamus in White Leghorn Cockerels Upon Food Intake, Obesity, Blood Plasma Triglycerides and Proteins," Poultry Science, Vol. 52, No. 2 (March 1973), pp. 629-636, together with N. Snapir and H. Ravona;
"The Effect of Short Heat Stress upon Leucocyte Count, Plasma Corticosterone Level, Plasma and Leucocyte Ascorbic Acid Content", British Poultry Science, Vol. 17, Iss. 5 (1976), pp. 481-485, together with D. Ben Nathan and E. D. Heller;
"Short Heat Stress as an Immunostimulant in Chicks", Avian Pathology, Vol. 8, Iss. 3 (1979), pp. 195-203, together with E.D. Heller and D. Ben Nathan.
לקריאה נוספת

ישראל ענברי, "פרופ' מלך פרק בן 75", המשק החקלאי, מ"ד, 6 (מרץ 1983), עמ' 20
ישראל ענברי, 'פרופ' מלך (אלימלך) פרק', בתוך: אברהם תורי (עורך), תרומת יהודים מליטא לבניין הארץ ומדינת ישראל, תל אביב, אפריל 1988, עמ' 28–29
ענף מעץ עבות: סיפורו של פרופסור מלך (אלימלך) פרק, הוצאה עצמית, תשנ"ו - 1996 [ספר אוטוביוגרפי]
הערות שוליים

↑  המשפחה התגוררה ברומשישוק. לפני לידתו של מלך הפילה אמו פעמיים ולכן החליטו הוריו כי מוטב לאמו לשם זהירות לנסוע לקובנה עד הלידה ולהישאר שם מעט גם לאחריה עד שיתברר כי הרך הנולד אכן בריא וניתן להחזירו הביתה. ואכן כך היה. ראו את ספרו האוטוביוגרפי - ענף מעץ עבות: סיפורו של פרופסור מלך (אלימלך) פרק, הוצאה עצמית, תשנ"ו - 1996, עמ' 19–20.
↑  אחרי מלחמת העולם השנייה הושגה הצלחה מרבית במאבק עם המחלה עם הופעת הדי-די-טי שהביא לחיסול הקרציות מסוג Argas persicus המעבירות את הטפיל החד תאי (ספירוכטה).
↑  המוצר החדש בשם "וידגין" שיוצר בהמלצתו של ד"ר פרק מכבד טחון כבש עד מהרה את השוק והציל את משק העופות בארץ מניוון ותמותה.
↑  מחלת ניוקאסל היא מחלה ויראלית (נגיפית) מדבקת הפוגעת בבעלי הכנף: עופות בית, עופות, עופות בר וציפורים, שנתגלתה לראשונה בעיר ניוקאסל שבאנגליה ב-1926 (עופות בר שהובאו לעיר זו מהודו, החדירו את המחלה לאנגליה ומשם לאירופה). לפרטים ראו: ד"ר שמעון וידמאייר, "מחלת הניוקאסל בעופות - Newcastle Disease", באתר אמנת טיפול נאות.
↑  על קלמן פרק, באתר יד ושם
↑  'קלמן פרק', בתוך: אברהם תורי (עורך), תרומת יהודים מליטא לבניין הארץ ומדינת ישראל, תל אביב, אפריל 1988, עמ' 27
.
↑  ראו: מדליקי המשואות 2002, באתר יד ושם.
↑  רשימה מלאה יותר ניתן למצוא בגוגל סקולר.
| --- | --- |
בקרת זהויות :  NLI: 987007309379805171  ISNI: 0000 0004 0217 4549  LCCN: no2014047252  VIAF: 297655660   WorldCat (עם VIAF): 297655660
מריה פאוור

| --- | --- |
 לידה:  1734 
 פטירה:  1750 (בגיל 16 בערך) 
 
מריה פאוור (בגרמנית: Maria Pauer; אוקטובר 1734/36 - 6 באוקטובר 1750), הייתה אישה אוסטרית שהואשמה בכישוף. היא הייתה האדם האחרון שהוצא להורג בגין כישוף באוסטריה.
ביוגרפיה

פאוור הייתה עוזרת בית בסנט קתרין, פרוור של העיר מולדורף. בינואר 1749 התבקשה על ידי מעסיקה לבצע שליחויות לבית אחר. היא הגיעה אל הבית ולאחר שעזבה, דיווחו דייריו על תופעה של רדיפת שדים. בעקבות כך, נעצרה פאוור. היא הוחזקה במאסר בתנאים שגרמו לה חולשה ואפתיה, ובמשך חודשיים נחקרה ותושאלה בלא לפחות מ-572 שאלות. אנה מריה זוטלין וליזל גוסטרר נעצרו גם הן והוצאה להורג בשנת 1749. לאחר חודשיים של חקירה בעינויים נשברה פאוור והודתה באשמה. היא נשפטה והוצאה להורג בעריפת ראש ושריפה על המוקד ב-6 באוקטובר 1750.
בשנת 2009, הארכיבישוף של זלצבורג, אלואיס קוטגאסר, פרסם הצהרה לפיה הוצאתה להורג של מריה פאוור הייתה ההוצאה להורג האחרונה באוסטריה בגין אשם בכישוף.
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה פאוור".
מלכיט

| --- | --- |

 תכונות המינרל
 הרכב כימי:  Cu2CO3(OH)2
 מערך קריסטלוגרפי:  מונוקליני
 צורת הגביש:  מסיבי
 צבע:  ירוק
 ברק:  זגוגי-שמנוני
 שקיפות:  אטום
 פצילות:  מושלמת, אך נדירה
 שבירה:  דמוית קונכייה
 קשיות:  3.5 - 4 בסולם מוס
 משקל סגולי:  3.6-4
 שרטוט:  ירקרק
 מינרלים נלווים:  אזוריט, קלציט
מלכיט הוא מינרל בקבוצת המינרלים הקרבונטים. בעל קושי בינוני (3.5-4 בסולם מוס), מבנה מונוקליני 2\m ושבירה דמוית קונכייה.
מקור המילה מיוונית ופרושה: אבן ירוקה, ואכן המאפיין העיקרי של המלכיט הוא צבעו, צבע ירוק עז (שמעניק לו אטום הנחושת Cu). בגלל צבעו, רכותו ונוחות שבירתו המלכיט שימש בעבר כפיגמנט לאיפור (המצרים הקדמונים). כמו כן, הוא שולב באלמנטים ארכיטקטוניים של ארמונות שליטים (המאה ה-18 וה-19 ברוסיה) ומשמש כאבן חן המשובצת בתכשיטים עד ימינו.
המלכיט (שילוב של אטומי נחושת, פחמה (קרבונט CO3) והידרוקסיל) נוצר קרוב לפני השטח באזורים מחומצנים של בצרים סולפידיים כאשר מים עשירים בקרבונט מגיבים עם מינרלים נושאי נחושת. הוא מופיע בטבע יחד עם המינרל אזוריט (המכיל גם הוא הידרוקסיל, קרבונט ונחושת: Cu3(CO3)2(OH)2) ועם אבני גיר.
מלבד חן ויופי משמש המלכיט את האדם כמקור אפשרי של נחושת. מחצבים של מלכיט אפשר למצוא בהרי אורל שברוסיה, בדרום מערב ארצות הברית (אריזונה), אוסטרליה, אפריקה (זאיר ונמיביה). בישראל ניתן למצוא מלכיט בבקעת תמנע.
מנגנים בשקט 2011 - המופע האקוסטי

מנגנים בשקט 2011 - המופע האקוסטי הוא סיבוב הופעות של ההרכב המוזיקלי הישראלי עידן רייכל. המופע עלה בינואר 2011 והסתיים בפברואר 2011. בסיבוב ההופעות ביצע הפרויקט את מבחר הלהיטים בגרסאות אקוסטיות, שנכללו בחלקם לאחר מכן באלבום האוסף "הביתה, הלוך חזור". כמו כן, המופע כלל גם שירים שהוקלטו במיוחד עבורו: "Ley Ley Ley" ו"When I Know".
רשימת השירים

להלן רשימה חלקית של השירים שבוצעו בסיבוב ההופעות:
אמא, אבא וכל השאר
אם תלך
מינהאר לי משיתי
מדברים בשקט
מחכה
מכל האהבות
ממעמקים
שובי אל ביתי
Ayal-Ayale
Brong Faya
Ley Ley Ley
When I Know
השירים "Ley Ley Ley" ו-"When I Know" נכתבו במיוחד עבור סיבוב ההופעות.
הפקה

קלידים - עידן רייכל
חלילים - אייל סלע
כלי הקשה - רביד כחלני ואיתמר דוארי
שירה - רביד כחלני, כברה קסאי ומרתה גומז
ביקורת

יוסי חרסונסקי העניק למופע ציון של ארבעה כוכבי זהב מתוך חמישה, באומרו כי "רייכל ממשיך להחניף בגדול. לא החסיר אף שלאגר: מ"אם תלך" ו"מדברים בשקט" ועד "מכל האהבות", "ממעמקים" ו"שובי". מחבר את הצליל האתני-לאונג'-קוסמופוליטי עם הליריות ה"ישראלית" שלו. ממשיך להציב על הבמה את הצירופים האתנו מוזיקליים הנכונים, כשהוא עצמו כבר משוחרר מספיק כדי להציע גרסה משלו ל"מחכה", השיר שהלחין לריטה. וריטה מוזמנת לשמוע".
הערות שוליים

↑  עידן רייכל יחשוף שירים חדשים במופע "מנגנים בשקט", באתר ‏מאקו‏, 10 בנובמבר 2010
↑  גבריאלה דוידוביץ', עכבר העיר אונליין, הדג נחש חוגגים עם שב"ק ס', הג'ירפות ורד בנד ועוד הופעות מומלצות לסופ"ש, באתר הארץ, 6 בינואר 2011
↑  הפרויקט של עידן רייכל – "הביתה, הלוך חזור" – אלבום חדש ומשולש: הופעות, הקלטות נדירות, שירים חדשים | | Helicon Music, באתר www.helicon.co.il, ‏2011-07-12
↑  "מנגנים בשקט", באתר יוסמיוסיק, ‏2008-03-02
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
מירקו ברגמסטו

| --- | --- |

 לידה:  23 בפברואר 1983 (בן 41) פדובה, איטליה
 מידע כללי
 מדינה:  איטליה איטלקי
 משקל:  90 ק"ג 
 גובה:  1.80 מטר
 ספורט
 ענף ספורט:  רוגבי
 עמדה:  קשר
 תקופת הפעילות:  מ-2001 
 
מירקו ברגמסטו (באיטלקית: Mirco Bergamasco; נולד ב-23 בפברואר 1983) הוא שחקן רוגבי איטלקי.
קריירה

בין השנים 2001–2016, שיחק ברגמסטו ברוגבי יוניון (אנ'). בין השנים 2001–2003, שיחק בקבוצת Petrarca Rugby (אנ') האיטלקית. בין השנים 2003–2010, שיחק בקבוצה הצרפתית Stade Français (אנ'). בין השנים 2010–2013, שיחק בקבוצה הצרפתית Racing 92 (אנ'). בין השנים 2013–2014, חזר לשחק באיטליה עם קבוצת Rugby Rovigo Delta (אנ'). בין השנים 2014–2016, שיחק בקבוצת Zebre (אנ'). בשנת 2016, עבר לשחק בקבוצת הרוגבי האמריקאית Sacramento Express (אנ').
בין השנים 2002–2012, ברגמסטו השתתף ב-89 משחקים בנבחרת איטליה ברוגבי יוניון (אנ'), שמונה משחקים מתוכם במסגרת גביע העולם ברוגבי ו-48 משחקים מתוכם במסגרת אליפות שש האומות (אנ').
בשנת 2016, החל לשחק בקבוצת Saluzzo Roosters (אנ') האיטלקית בליגת הרוגבי (אנ'). באותה השנה החל להיות חבר נבחרת איטליה בליגת הרוגבי (אנ') ושיחק במשחקי גביע העולם נגד נבחרת ווילס וסרביה ולבנון.
ברגמסטו משחק בעמדת הקשר או הכנף. משום שבמהלך הקריירה שלו שיחק גם ברוגבי יוניון וגם בליגת הרוגבי, ברגמסטו נכלל ברשימת ה-dual-code rugby international (אנ').
חיים אישיים

ברגמסטו נולד בפדובה, איטליה וגדל במשפחה של שחקני רוגבי. אביו, ארטורו ברגמסטו (אנ'), הוא שחקן רוגבי וכך גם אחיו הבכור, מאורו ברגמסטו (אנ'). בשנת 2011, נישא לאשת התקשורת והשחקנית הצרפתייה-איראנית, ספטי אטי (Safavi Ati). בין השנים 2012–2013, אימץ אורח חיים טבעוני. לדבריו, הטבעונות עבורו היא פילוסופיה ודרך חיים, והוא נוהג להופיע בקמפיינים ובכנסים לקידום טבעונות וזכויות בעלי חיים. כמו כן, הוא ואשתו הם הבעלים של מסעדה טבעונית בפדובה ששמה 'Doody'z'. דגמן ביחד עם אחיו למעצב האופנה, ג'ורג'ו ארמני. בשנת 2004, הופיע על שער לוח השנה של Dieux du Stade (אנ'). בשנת 2007, הופיע ביחד עם אחיו על עטיפת משחק המחשב Rugby 08 (אנ') (במהדורה האיטלקית) של EA Sports.
הערות שוליים

↑  MIRCO BERGAMASCOItaly - ESPN
↑  10 Famous Vegan Athletes You Probably Didn’t Know Were Vegan, phytomaniac
↑   Naked Mirco Bergamasco Takes Flight in Racy New PETA Ad - PETA UK, 2017
↑   Puoi essere vegano e in ottima forma, LAV onlus
↑  Mirco Bergamasco "Io vegan consapevole, non tornerei indietro"
↑  Green machines: the superstar athletes you never knew were vegan, The Telegraph
↑  #Atribute to the body, armani.com
↑  Dieux du stade 2004, runraid.fr
↑  Rugby 08, gamestorm.it
| --- | --- |
בקרת זהויות :  ICCU: UBOV186810  ISNI: 0000 0001 1854 1807  LCCN: no2011044584  VIAF: 169695348   WorldCat (עם VIAF): 169695348 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירקו ברגמסטו".
מפלגה שלישית (ארצות הברית)

מפלגה שלישית הוא מונח בפוליטיקה האמריקאית המכוון למפלגות פוליטיות החיצוניות לשתי המפלגות הדומיננטיות – הרפובליקנית והדמוקרטית. לפעמים המפלגה השלישית מכונה גם כ"מפלגה המינורית".
מפלגות שלישיות נחשפות לרוב לקהל הרחב במהלך הבחירות לנשיאות ארצות הברית. עם זאת, אף מועמד שלישי לא זכה בנשיאות מאז שהמפלגה הרפובליקנית הפכה למפלגה מרכזית באמצע המאה ה-19. מאז, רק בחמש מערכות בחירות (1892, 1912, 1924, 1948 ו-1968) ניצח מועמד שלישי במדינות כלשהן, ורק במערכת בחירות אחת (1912) מועמד שלישי הגיע למקום השני.